[{"text_idx": "#000000", "text": "Ein 5 Nod ar gyfer Bwyd"}, {"text_idx": "#000001", "text": "Sefydlu eich prosiect bwyd iach neu\u2019ch cydweithfa fwyd eich hun"}, {"text_idx": "#000002", "text": "Cofrestrwch neu mewngofnodwch nawr i wneud eich adduned - diolch!."}, {"text_idx": "#000003", "text": "Mae prosiect manwerthu bwyd cymunedol yn fenter ddielw, elusennol neu gymdeithasol sydd a\u0302\u2019i gwreiddiau mewn cymuned leol, gyda chenhadaeth gymdeithasol gref i fynd i\u2019r afael a\u0302 materion sy\u2019n ymwneud a\u0302 bwyd. Gall y rhain gynnwys Oergelloedd Cymunedol, Pantri\u0308oedd, Clybiau Prynu a Chydweithfeydd."}, {"text_idx": "#000004", "text": "Mae mwy a mwy o gymunedau yn sefydlu cydweithfeydd bwyd. Maen nhw\u2019n rhoi\u2019r pw\u0302er yn o\u0302l yn nwylo cymunedau, gan alluogi pobl i gael mynediad at fwyd da am brisiau fforddiadwy, tra\u2019n cael mwy o reolaeth dros y lle y daw eu bwyd ohono. Yn bennaf, maen nhw\u2019n prynu ac yn ailddosbarthu bwyd da a\u2019i wneud yn fforddiadwy, ac yn cryfhau ein cysylltiadau cymunedol ar yr un pryd."}, {"text_idx": "#000005", "text": "Mae cydweithfeydd bwyd o bob lliw a llun ar gael a hynny mewn amrywiaeth o leoliadau, \u2013 canolfannau cymunedol, ysgolion, prifysgolion, neuaddau eglwys neu weithleoedd. Yr allwedd i gydweithfa fwyd lwyddiannus yw darparu cynnyrch o ansawdd uchel am bris fforddiadwy."}, {"text_idx": "#000006", "text": "Mae\u2019r rhan fwyaf o gydweithfeydd bwyd yn cynnig cymysgedd o ffrwythau, llysiau a/neu fwydydd cyflawn (reis, ffa, cnau, blawd, ac ati) ac maen nhw\u2019n aml yn cynnig cyfle i gwtogi ar ddeunydd pacio diangen, yn ogystal a\u0302 chyfle i wella mynediad at fwyd fforddiadwy."}, {"text_idx": "#000007", "text": "Yn yr un modd, mae Clybiau Bwyd yn darparu ffordd i bobl gael mynediad at fwyd o ansawdd da gan gymryd bwyd dros ben gan fanwerthwyr a allai fod wedi mynd yn wastraff a\u2019i ddarparu i aelodau o glybiau lleol am brisiau isel. Bellach mae gan Gaerdydd sawl Pantri cymunedol sy\u2019n rhannu bwyd ffres, bwyd wedi\u2019i rewi ac eitemau cwpwrdd storio lle y gall yr aelodau gael basged o fwyd gwerth tuag \u00a320 am ddim ond \u00a35 wythnos, er enghraifft. Mae rhai hefyd yn cynnig nwyddau\u2019r cartref a phethau ymolchi."}, {"text_idx": "#000008", "text": "Mae Oergelloedd Cymunedol ar agor i unrhyw un sydd eisiau rhannu bwyd nad ydyn nhw\u2019n mynd i\u2019w ddefnyddio \u2013 a gall unrhyw un sydd ei angen ei gymryd. Maen nhw\u2019n cynnal y safonau hylendid bwyd uchaf felly mae rhai rheolau ynghylch yr hyn y gellir ac na ellir ei roi ynddynt, ond mae\u2019r rhwydwaith Oergelloedd Cymunedol yn achub bwyd o ansawdd da gan fanwerthwyr, cynhyrchwyr, tyfwyr, bwytai a chartrefi. Maen nhw\u2019n ailddosbarthu bwyd, yn lleihau gwastraff ac yn helpu\u2019r gymuned i rannu sgiliau drwy wirfoddoli."}, {"text_idx": "#000009", "text": "Os oes gennych ddiddordeb mewn sefydlu cydweithfa fwyd neu brosiect bwyd cymunedol arall, edrychwch ar yr adnoddau isod."}, {"text_idx": "#000011", "text": "Cefnogi eich cydweithfa fwyd neu brosiect bwyd iach lleol"}, {"text_idx": "#000012", "text": "Ydw! Rwyf am gael diweddariadau achlysurol drwy e-bost am waith Bwyd Caerdydd, yn cynnwys newyddion, digwyddiadau a gweithgaredd codi arian."}]